Karabogaza golfo

eta|250px|Kaspia Maro vidita el orbito. Karabogazgol videblas ĉe orienta bordo de la Maro (dekstre).
La Karabogaza golfo,La ĝis nun sola esperantlingva atlaso, Poŝatlaso de la mondo de 1971 el Prago, dokumentigas esperantigon "Karabogaza golfo" en la du-paĝa mapo 20. en esperantaj tekstoj sen referenco ankaŭ foje nomata Karabogazgolo laŭ improvizita "esperantigo" de la turkmena nomo, en la turkmena Garabogazköl aŭ Kara-Bogaz-Köl (nigra lagokolo), estas neprofunda inundata depresio en la nordokcidenta angulo de Turkmenio. Ĝi formas salakvan lagunon ĉe la Kaspia Maro kun surfaca areo de ĉirkaŭ 18 000 km². La akvo profundas ĝis 4–7 m kaj montras grandan sal-entenon de ĝis 34 % (kompare al 3,5 % de la averaĝa marakva saleco). La golfo situas en la administra provinco Balkan.

Ĝi estas separata el la Kaspia Maro mem, kiu kuŝas tuj okcidente, per mallarĝa, rokeca kresteto kiu havas tre mallarĝan malfermejon en la roko tra kiu la akvo el la Kaspia Maro fluas, farante akvofaleton en Karabogazgolon (el kio devenas la nomo de la golfeto en la turkmena: "nigra lagokolo"). La akvovolumeno de la golfeto fluktuas laŭsezone kun la Kaspia Maro; fojfoje ĝi iĝas granda golfo de la Kaspia Maro, dum alitempe ĝia akvonivelo falas draste.

La urbo Karabogaz (iam Bekdaş) kuŝas ĉe la bordo, ĉirkaŭ 50 km norde de la kanalo inter la ĉefa Kaspia baseno kaj la laguno Karabogazgolo. La urbo havas ĉirkaŭ 10,000 loĝantojn.
eta|maldekstra|700px|Karabogazgolo (dekstre) videbla el ponto sur bariero separanta ĝin disde la Kaspia Maro (maldekstre).

 Eksteraj ligiloj 

 Google Maps montras la fluon ĉe la kolo
 http://www.caspianenvironment.org/

 Referencoj 

Kategorio:Kaspia maro
Kategorio:Geografio de Turkmenio